**Izziņa par atzinumos sniegtajiem iebildumiem par**

**informatīvo ziņojumu „Par V prioritāri vakcinējamo personu grupā iekļaujamajiem kritiski**

**svarīgajiem kultūras un mediju nozares pārstāvjiem”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2021.gada 19.aprīlī |
|  |  |
| Saskaņošanas dalībnieki | Finanšu ministrija, Tieslietu ministrija, Veselības ministrija |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija |
|  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Informatīvais ziņojums „Par V prioritāri vakcinējamo personu grupā iekļaujamajiem kritiski svarīgajiem kultūras un mediju nozares pārstāvjiem” (turpmāk – informatīvais ziņojums). | **Tieslietu ministrija:**  Kultūras ministrija ar projektu rosina V prioritāri vakcinējamo personu grupā iekļaut: 1) mediju darbības nepārtrauktības nodrošināšanai kritiski svarīgas organizācijas un profesijas un 2) publiskā un privātā sektora kultūras organizācijas un kultūras jomā strādājošas fiziskas personas, kurām ir noslēgti un 2021.gada laika periodā no maija līdz 2021.gada beigām spēkā esoši līgumi par darba pienākumu veikšanu ārvalstīs vai dalību starptautiskos pasākumos (konkrēts personu skaits nav norādīts). No projekta secināms, ka kultūras un mediju nozares organizāciju V prioritāri vakcinējamās grupas personu skaits ir ļoti liels, kas rada šaubas par to, vai projektā norādītais personu loks ir apzināts kā “kritiski svarīgākais”. Tāpat Tieslietu ministrijas ieskatā nav pozitīvi vērtējams projektā iekļautais pamatojums, ka Kultūras ministrija ar Mediju politikas konsultatīvas padomes atbalstu, mediju nozares nevalstisko organizāciju un sabiedrisko mediju iesaisti ir veikusi mediju nozares organizāciju aptauju un secinājusi, ka prioritārā kārtībā ir vakcinējami 1 177 mediju nozares darbinieki, un tas, ka mediju nozares organizāciju aptauja ir veikta par mediju nepārtrauktas darbības nodrošināšanai kritiski nepieciešamajām amata vietām un nav zināms, vai visiem amatu/profesiju sarakstā iekļautajiem darbiniekiem uz V prioritāri vakcinējamo personu grupā kritiski svarīgo kultūras un mediju nozares pārstāvju vakcinēšanas uzsākšanas brīdi būs nepieciešama vakcīna. Ņemot vērā vakcinācijas pret Covid-19 norisi valstī, pastāv liela varbūtība, ka būs darbinieki, kuri jau būs vakcinējušies. Tāpat nevar izslēgt iespēju par atsevišķu darbinieku atteikumu vakcinēties. Tieslietu ministrijas ieskatā projektā norādītā kārtība nerada pārliecību par to, vai ar projektu ir kritiski izvērtēti svarīgākie kultūras un mediju nozares pārstāvji, kuri būtu iekļaujami V prioritāri vakcinējamo personu grupā.  Vēršam uzmanību, ka V prioritārā vakcinējamā grupa ir orientēta uz kritiski, stratēģiski svarīgu darbinieku prioritāru vakcināciju, kuri ir visvairāk pakļauti riskam saslimt ar Covid-19 infekciju klātienes darba dēļ vai kuri ir neaizvietojami, nevis analoģiska visas nozares (sabiedrības) vakcinācijai. Ņemot vērā minēto, lūdzam kritiski pārvērtēt vai projektā visi norādītie kultūras un mediju nozares pārstāvji ir iekļaujami V prioritārā vakcinējamā grupā, un to, vai daudzas minētās profesijas labāk iederētos VII vai VIII grupā vai visas sabiedrības vakcinācijas kopējā procesā.  Norādām, ka, atbilstoši Ministru kabineta 2020. gada 9. jūnija noteikumu Nr. 360 „Epidemioloģiskās drošības pasākumi Covid-19 infekcijas izplatības ierobežošanai” 62.21punktā norādītajam, katras nozares ministrijas, iestādes vai uzņēmuma vadītājs ir atbildīgs par prioritāri vakcinējamo personu saraksta veidošanu (norādot personas vārdu, uzvārdu, personas kodu, darbavietu, profesiju vai amatu), tā satura atbilstību šo noteikumu 3. pielikumam un iesniegšanu Nacionālajā veselības dienestā, lai iekļautu vakcinācijas informācijas sistēmā. | **Ņemts vērā** | Informatīvajā ziņojumā precizēta šāda informācija:  „Kultūras ministrija ar Mediju politikas konsultatīvas padomes atbalstu, mediju nozares nevalstisko organizāciju un sabiedrisko mediju iesaisti ir veikusi mediju nozares organizāciju aptaujas. Atbilstoši veiktajām aptaujām konstatēts, ka informatīvajā ziņojumā norādītajās mediju nozares organizācijās ir nodarbināti vairāk kā 2 200 darbinieku. Izvērtējot aptauju rezultātus, ir konstatēts, ka V prioritāri vakcinējamo personu grupā ir iekļaujami 1 177 mediju nozares organizācijām kritiski svarīgie darbinieki: 444 ziņu dienestos nodarbinātie, 148 ziņu un informatīvo raidījumu vadītāji un 310 kritiski svarīgie tehniskie darbinieki, 275 mediju darbības nepārtrauktības nodrošināšanai nepieciešamie darbinieki, kas nav saistīti ar mediju satura veidošanu, bet ir kritiski nozīmīgi mediju nozares organizāciju darbības nodrošināšanai un, veicot savus darba pienākumus, nevar ievērot drošības pasākumus, tādējādi radot paaugstinātus inficēšanās riskus organizācijās.” |
|  | Informatīvais ziņojums. | **Tieslietu ministrija:**  Vēršam uzmanību, ka no projekta nav saprotams konkrēts vakcinējamo personu skaits, minētais neizriet arī no projekta pielikuma, kurā ir apkopots V prioritāri vakcinējamo personu grupā iekļaujamo kritiski svarīgo kultūras un mediju nozares pārstāvju saraksts. Ņemot vērā minēto lūdzam precizēt projektu un projekta pielikumu, norādot konkrētu vakcinējamo personu skaitu, kas ir stratēģiski svarīgi, lai ar projektu apzinātu konkrēto vakcinējamo personu loku. Tāpat norādām, ka projekta pielikumā katrai organizācijai ir jānorāda konkrēts tās vakcinējamo darbinieku skaits. Ņemot vērā minēto projekts un projekta pielikums ir precizējams.  Vienlaikus Tieslietu ministrijas ieskatā projektā norādītā kārtība, *ka organizācijas, kuru darbinieki atbilst projektā minētajām prasībām, sastādīs un iesniegs Kultūras ministrijā organizācijas prioritāri vakcinējamo darbinieku sarakstu, norādot personas vārdu, uzvārdu, personas kodu, amatu vai profesiju, darba vietu, saņemot šo darbinieku piekrišanu iekļaušanai kultūras organizācijas un Kultūras ministrijas sastādītajā prioritāri vakcinējamo darbinieku sarakstā. Izveidoto sarakstu Kultūras ministrija iesniegs Nacionālajā veselības dienestā. Sarakstā iekļautās personas izdarīs atzīmi tīmekļvietnē* [*www.manavakcina.lv*](http://www.manavakcina.lv) *par savu piederību V prioritāri vakcinējamajai grupai, nav atbalstāma, jo tā nerada skaidrību, par konkrētu vakcinējamo personu skaitu, tāpat minētā kārtība nerada skaidrību par to, kādi profesijas pārstāvji vai kuras personas konkrēti tiks vakcinētas prioritārā kārtībā. Attiecīgi šāda kārtība norāda uz to, ka nav konkrēti apzināta prioritārā vakcinējamā grupa, jo projektā nav apzinātas konkrētas profesijas pārstāvji vai konkrēti projektu dalībnieki, kurus vakcinēs.* Ņemot vērā iepriekš minēto, lūdzam precizēt projektu un apzināt konkrētu V prioritāri vakcinējamo personu grupā iekļaujamo personu skaitu un konkrētās profesijas (vai citādi identificēt personas, kas prioritāri vakcinējamas), pretējā gadījumā tiesiskais regulējums vispār nav skaidrs un faktiski pārdeleģē tiesības Kultūras ministrijai izvērtēt prioritāri vakcinējamās personas, kas esošajā vakcinācijas stadijā nav pieļaujams. | **Ņemts vērā** | Informatīvajā ziņojumā precizēta šāda informācija:  „Otra prioritāri vakcinējamā grupa ir privātā un publiskā sektora kultūras organizācijas un fiziskas personas, kurām ir līgumos balstītas saistības par uzdevumu veikšanu ārvalstīs, t.sk. lai nodrošinātu Latvijas pārstāvniecību nozīmīgos pasākumos ārvalstīs, vai saistības par darba pienākumu veikšanu ārvalstīs, kas balstīta noslēgtos līgumos, t.sk. ar darba devējiem. Minētās grupas pārstāvjiem laika posmā no 2021.gada maija līdz decembrim ir jādodas ārpus valsts un jāpilda saistībās noteiktus darba uzdevumus, neskatoties uz epidemioloģisko situāciju konkrētajā valstī. Minētā grupa ir pakļauta ceļošanai ar starptautisko, t.sk. sabiedrisko transportu ārvalstīs, uzturēšanās publiskās vietās ārvalstīs un kontaktiem ar ārvalstu pārstāvjiem darbu pienākumu veikšanai. Prognozēts, ka prioritāri vakcinējamo kultūras nozares darbinieku vakcinācijas sarakstā tiks iekļautas 423 personas atbilstoši informatīvajā ziņojumā noteiktajiem kritērijiem un noteiktajai kārtībai. Tā kā pastāv iespēja, ka uz vakcinācijas brīdi V prioritāri vakcinējamo personu grupā mediju nozarē atsevišķas iekļautās personas jau būs saņēmušas vakcīnu, tad kultūras nozares vakcinējamo personu skaits var tikt precizēts.” |

Iveta Smane

Kultūras ministrijas referente

Tālr. 67330251; [Iveta.Smane@km.gov.lv](mailto:Iveta.Smane@km.gov.lv)